संचार उपग्रह
4 अक्टूबर 1957 को प्रवर्तित पहला कृत्रिम उपग्रह सोवियत स्पुतनिक 1, एक ऑन-बोर्ड रेडियो - ट्रांसमीटर से सुसज्जित था, जिसने 20.005 और 40.002 MHz दो फ़्रीक्वेंसियों पर काम किया। 1958 में संचार प्रसारित करने वाला पहला अमेरिकी उपग्रह प्रोजेक्ट SCORE था, जिसने एक टेप रिकॉर्डर का प्रयोग स्वर-संदेशों को संग्रहित और अग्रसारित करने के लिए किया। इसका उपयोग U.S राष्ट्रपति ड्वाइट डी.इसेनहॉवर की ओर से पूरी दुनिया को क्रिसमस की बधाईयां भेजने के लिए किया गया। NASA ने 1960 में एक ईको उपग्रह प्रक्षेपित किया; इस एल्युमिनिकृत PET फ़िल्म गुब्बारे ने रेडियो संचार के लिए एक निष्क्रिय प्रतिक्षेपक के रूप में कार्य किया। फ़िल्को द्वारा निर्मित, 1960 में ही प्रक्षेपित कूरियर 1B, दुनिया का पहला सक्रिय पुनरावर्तक उपग्रह था।
सतीश धवन अंतरिक्ष केंद्र प्रथम लांच पैड
प्रथम लांच पैड (First Launch Pad or FLP) सतीश धवन अंतरिक्ष केंद्र, श्रीहरिकोटा में एक रॉकेट प्रक्षेपण स्थल है। जो 1993 में शुरू किया गया था। यह वर्तमान में इसरो के दो प्रक्षेपण वाहन ध्रुवीय उपग्रह प्रक्षेपण यान और भूस्थिर उपग्रह प्रक्षेपण यान को लांच करने में प्रयुक्त होता है। इस पैड से पहला प्रक्षेपण 20 सितंबर 1993 पर घटित हुआ था।